Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: Euroopa parlamendi ja Nõukogu direktiiv, millega muudetakse direktiivi 2003/87/EÜ, et lisada lennutegevus ühenduses kasvuhoonegaaside saastekvootidega kauplemise süsteemi, millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2008/0548 lõplik - COD 2006/0304 */





[pic] | EUROOPA ÜHENDUSTE KOMISJON | Brüssel 18.9.2008 KOM(2008) 548 lõplik 2006/0304 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: EUROOPA PARLAMENDI JA NÕUKOGU DIREKTIIV, millega muudetakse direktiivi 2003/87/EÜ, et lisada lennutegevus ühenduses kasvuhoonegaaside saastekvootidega kauplemise süsteemi, MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2006/0304 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses järgmise ettepanekuga: EUROOPA PARLAMENDI JA NÕUKOGU DIREKTIIV, millega muudetakse direktiivi 2003/87/EÜ, et lisada lennutegevus ühenduses kasvuhoonegaaside saastekvootidega kauplemise süsteemi (EMPs kohaldatav tekst) 1. TAUST Menetlus Komisjon esitas 20. detsembril 2006 Euroopa Parlamendile ja nõukogule ettepaneku võtta vastu direktiiv, et lisada lennutegevus ühenduses kasvuhoonegaaside saastekvootidega kauplemise süsteemi vastavalt EÜ asutamislepingu artiklis 251 sätestatud kaasotsustamismenetlusele. Euroopa Majandus- ja Sotsiaalkomitee esitas oma arvamuse 31. mail 2007. Regioonide Komitee esitas oma arvamuse 10. oktoobril 2007. Euroopa Parlament võttis vastu oma seisukoha esimesel lugemisel 13. novembril 2007. Nõukogu võttis vastu oma ühise seisukoha 18. aprillil 2008. Euroopa Parlament võttis vastu oma seisukoha teisel lugemisel 8. juulil 2008. 2. Komisjoni ettepaneku eesmärk Komisjoni ettepaneku eesmärk on tegeleda lennunduse poolt kliimamuutustele avaldatava mõju suurenemisega, lisades lennunduse ühenduses kasvuhoonegaaside saastekvootidega kauplemise süsteemi. See on osa terviklikust lähenemisest lennunduse mõju vähendamisele kliimamuutustele, nagu on sätestatud 27. septembri 2005. aasta dokumendis KOM(2005) 459 (lõplik). 3. KOMISJONI MÄRKUSED 3.1 Üldised märkused Euroopa Parlament võttis täiskogu istungil 8. juulil 2008 vastu eelnevalt nõukoguga kooskõlastatud 30 muudatusest koosneva kompromisskokkuleppe, et saavutada kokkulepe teisel lugemisel. Peamised muudatused hõlmavad järgmist: - lennundussektorile eraldatavate saastekvootide üldkogus; - oksjonil müüdavate saastekvootide osakaal; - saastekvootide oksjonitest saadava tulu kasutamine; - erireservi toimimine nende õhusõiduki käitajate jaoks, kelle tegevus laieneb kiiresti; - direktiivi sätete läbivaatamise ajastus ja sisu ning - süsteemist väljajätmine, kaasa arvatud de minimis erand. Komisjon kiidab kõik kõnealused muudatused heaks, kuna need on kooskõlas ettepaneku üldeesmärgi ja -laadiga. Komisjon võtab arvesse nõukogu ja parlamendi kokkulepet seoses võimalusega suurendada saastekvootidega kauplemise süsteemi läbivaatamise käigus oksjonite osakaalu alates 2013. aastast ning esitab oma seisukoha dokumendis KOM(2008) 16. Komisjon on jätkuvalt seisukohal, et oksjonite osakaal lennundussektoris peaks olema 2013. aastaks 20 %. 3.2 Muudetud ettepanek EÜ asutamislepingu artikli 250 lõike 2 kohaselt muudab komisjon vastavalt eespool esitatule oma ettepanekut.